Նամ Թե Հյոն

Նամ Թե Հյոն (հանգըլ՝ 남태현, հանջա՝ 南太鉉, մայիսի 10, 1994(1994-05-10) կամ 1994, Հանամ (քաղաք), Գյոնգի, Հարավային Կորեա), հեղինակ-կատարող, դերասան և WINNER խմբի նախկին մասնակից։


== Կարիերա ==


=== Դեբյուտից առաջ։ WIN: Who Is Next, Winner TV ===
Դեբյուտից առաջ որպես Winner խմբի մասնակից Նամ Թե Հյոնը, լինելով YG Entertainment լեյբլի ստաժյոր, հանդես է եկել որպես պարող YG Family Concert 2011-ում։ 2013 թվականին մասնակցել է WIN: Who Is Next ռեալիթի շոույի Team A խմբի կազմում, որը հաղթանակ տարավ և արդյունքում առաջնելույթ կատարեց «Winner» անվանումով։ Նույն թվականի դեկտեմբերին Թեհյոնը հայտնվեց Winner TV կատակերգական հաղորդման մեջ, որը հեռարձակվել է Mnet ալիքով, և նկարահանվել է իր կոլեգայի՝ Թեյանգի «Ringa Linga» տեսահոլովակում։


=== 2014 - 2015: Դեբյուտ և 2014 S/S ===
Տեհյոնը իր անմիջական մասնակցություն է ունեցել խմբի 2014 S/S դեբյուտային ալբոմի նախապատրաստմանը՝ ալբոմի համար 3 երգ գրելով՝ «But» (사랑하지마), «Tonight» (이 밤) և սոլո թրեք «Confession»: Ալբոմը թողարկվել է 2014 թվականի օգոստոսին և գլխավորել մեծ քանակությամբ չարտեր, այդ թվում նաև Gaon Music Chart-ը, ինչպես նաև՝ Billboard's World Album Chart-ը։ Ռելիզի շրջանակներում Թեհյոնը՝ խմբի մնացած անդամների հետ հանդես է եկել այնպիսի հանրահայտ հեռուստաշոուներում, ինչպիսիք են Inkigayo-ն, M Countdown-ն, Weekly Idol-ը և You Hee-yeol’s Sketchbook-ը։ Winner խումբը նոր ռեկորդ է սահմանել առաջնելույթից մինչև առաջին հաղթնակը ընկած օրերի քանակով և ստացել «հրեշ-նորեկներ» մականունը՝ հավաքելով երկրի հնարավոր բոլոր երաժշտական մրցանակները։ Բացի այդ, Թեհյոնը Winner-ի հետ միասին առաջնելույթ է կատարել Ճապոնիայում, որտեղ խումբը 25000 հանդիսատեսի համար անցկացրել է իր առաջին Zepp Tour շրջագայությունը և երգել Epik High խմբի «Spoiler» երգի ճապոնական տարբերակը։
2015 թվականին Թեհյոնը խաղաել է Midnight Girl վեբ-դորամայում, ստացել է երկրորդ պլանի դեր SBS ալիքի Late Night Restaurant սերիալում և ելույթ ունեցել Worldwide Inner Circle Conference-ում՝ WWIC 2015 Կորեայում, Չինաստանում և Ճապոնիայում և աշնանային ճապոնական Winner Japan Tour 2015 շրջագայությունում։


=== 2016: EXIT: E և հեռացումը Winner-ից ===
2016 թվականի հունվարին՝ նոր ալբոմի թողարկման շեմին Թեհյոնը և Սոն Մինոն թողարկել են  «Pricked» (사랑가시) սինգլը, որը զբաղեցրել է 2-րդ հորիզոնականը Melon չարտում և գլխավորել iTunes չարտերը 9 երկրներում՝ այդ թվում նաև Սինգապուրում, Թաիլանդում և Բրունեյում։
Փետրվարի 1-ին՝ առաջնելույթից 18 ամիս անց Winner-ը  բեմ վերադարձավ « Exit: E» ալբոմով, որն առաջինն էր  Exit Movement շարժման նախատեսված չորս մինի ալբոմներից։ Մինի ալբոմը ներառում է 5 երգ, այդ թվում նաև «Pricked»-ը և «Baby Baby» և «Sentimental» երկու գլխավոր երգերը։ Թեհյոնը դարձավ ալբոմի գլխավոր կոմպոզիտորը և պրոդյուսերը, որի մեջ մտնում էր նաև նրա սոլո թրեք «I’m Young» (좋더라)-ը։ «Baby Baby»-ն և «Sentimental»-ը գլխավորել են Կորեայի 8 երաժշտական չարտերը, որոնց թվին են պատկանում նաև Melon-ը, Naver-ը և Mnet-ը։ Exit: E-ն զբաղեցրել առաջին հորիզոնականը 11 երկրների iTunes-ում, ներառյալ Հոնկոնգը, Սինգապուրը, Ինդոնեզիան և Ֆիլիպինները։ «Baby Baby»-ն քննադատների և լսողների կողմից ստացավ գովաբանական արձագանքներ քեյ փոփին ոչ բնորոշ բլյուզ երաժշտության և 6/8 («վեց ութերորդական») դժվար չափերի օգտագործման շնորհիվ։ Հարցազրույցի ժամանակ Թեհյոնը խոստովանել է, որ «Baby Baby» երգը նրան հեշտ չի տրվել, բայց «ոչ նրա համար, որ դժվար էր գրելը, այլ, որովհետև երգը ծնունդ առավ ծանր ժամանակներում», դրա համար է, որ նա հատուկ կապ ունի այս երգի հետ։ Բրիտանական մշակույթի և արվեստի Dazed հրատարակությունը «Baby Baby» երգը բնութագրեց ինչպես գրավիչ բլյուզ երաժշտություն, որը գրվել է Motown-ի ոգով, որը հրաշալի կերպով թույլ տվեց նրան առաձնացնել քեյ փոփ թրենդներից, և տվեց իր «տարվա 20 լավագույն քեյ փոփ թրեքներ» ցուցակի 3-րդ հորիզոնականը։
Նույն թվականի մարտին Թեհյոնը հայտնվել է  չինական Happy Camp հայտնի շոույում, Two Yoo Project Sugar Man հաղորդման մեջ և Actor School (배우학교) նախագծում։ Actor School նախագծում մասնակցություն ունեցան 7 հայտնիություններ, ովքեր դերասանական վարպետություն են սովորել դերասան Պակ Շին Յանի մոտ։ Նույն ամսում Winner 2016 EXIT Tour-ի շրջանակներում խումբը համերգներ է անցկացրել Սեուլում, Դեգուում, Բուսանում և Կվանգջուում։ Դրան զուգահեռ Winner-ը նկարահանվել է Half-Moon Friends ծրագրում, որում մասնակիցները երկու շաբաթվա ընթացքում խնամեցին 4-ից 7 տարեկան երեխաններին։ Half-Moon Friends-ը մեծ ճանաչում ձեռք բերեց Չինաստանում, որտեղ հաղորդման դիտումների քանակը գերազանցեց 32 միլիոնը, իսկ յուրաքանչյուր դրվագ դիտվել է մոտավորապես 6 միլլիոն անգամ։ Ապրիլում Girl's Day խմբի Սոն Մինոյի և Հերիի հետ Թեհյոնը հայտնվել է Running Man վարկանշային հեռուստաշոույի էպիզոդներից մեկում։ Ալբոմի խթանումը ավարտվել է  հուլիսյան համերգներով 4 ճապոնական քաղաքներում՝ Տոկիո, Ֆուկուոկա, Նագոյա և Կոբե, որտեղ Winner-ը հանդես եկավ 36 հազար հանդիսատեսների առջև։
Նույն թվականի հոկտեմբերի 12-ին YG Entertainment-ը հայտարարեց, որ Թեհյոնը ժամանակավորապես կդադարեցնի իր գործունեությունը հոգեբանական խնդիրների պատճառով և բուժում կստանա տնային պայմաններում, իսկ Winner-ի հաջորդող ռելիզները կհետաձգվեն անորոշ ժամկետով։
Նոյեմբերի 25-ին հայտարարվեց, որ Թեհյոնը հեռանում է խմբից և YG Entertainment-ից։ Մյուս օրը նա իր անձնական Ինստագրամում հրապարակեց ձեռագիր նամակ, որի մեջ նա ներողություն է խնդրել իր երկրպագուներից, արտահայտել իր երախտագիտությունը և խոստացել վերադառնալ այլ երաժշտությամբ և նախագծերով։


=== 2017 - ներկա ժամանակներս։ Սոլո գործունեություն ===
Թեհյոնը շարունակում է տեղադրել իր երաժշտությունը և քավերները SoundCloud-ում իր էջում, որոնց թվին են պատկանում նաև Radiohead խմբի Creep երգի քավեր, ինչպես նաև հարավկորեացի երգիչ Պակ Հյո Շինի «Beautiful Tomorrow»-ն և «Breath» (숨)-ը։ Որպես մենակատար, նա ոգեշնչվում է տարբեր ժանրերի արտիստների կողմից, ինչպիսիք են Nirvana-ն, Beatles-ը, Rolling Stones-ը, B.B. King-ը և Eric Clapton-ը։
Հունվարի 5-ին թեհյոնը ստեղծեց հանրային էջ Tumblr-ում, որտեղ նա կիսվում է իր երկրպագուների հետ իր երաժշտությամբ, մտքերով և արվեստով։
Մայիսի 26-ին առաջնելույք է կատարել  «South Club» խմբի հետ «Hug Me» թրեքով։


== Անձնական կյանք ==
Թեհյոնը խոսում է անգլերեն և ճապոներեն լեզուներով։ Նա ունի կրտսեր եղբայր՝ Նամ Դոն Հյոնը, ով նույնպես երաժիշտ է։ Բացի երաժշտությունից՝ Թեհյոնը հետաքրքրվում է նկարչությամբ։ Նրա վրա մեծ ազդեցություն է թողնում ամերիկացի նեյոէքսպրեսիոնիստ  Ժան Միշել Բասկիայի աշխատանքները։


== Սկավառակագրություն ==


== Ֆիլմագրություն ==


=== Հեռուստատեսություն ===


==== Սերիալներ ====


==== Հաղորդումներ ====


=== Երաժշտական տեսահոլովակներ ===


== Ծանոթագրություններ ==